South Park

**Саўт-Парк (Паўднёвы парк)** (&nbsp;— вымаўляецца як ) — амэрыканскі анімацыйны сыткам.

## Гісторыя шоў
Гісторыя шоў пачынаецца ў 1992 годзе, калі два студэнты Ўнівэрсытэту Каларада, Паркер і Стоўн, стварылі кароткамэтражны мультфільм «Jesus vs. Frosty». У гэтым даволі груба зробленым фільме ўдзельнічалі прататыпы будучых хлопчыкаў з «South Park».

Кіраўнікі кампаніі «Fox» пабачылі гэты фільм, і ў 1995 годе тэлевізійны прадусар Fox Браян Грэдэн () даручыў Паркеру й Стоўну стварыць другую кароткамэтражку. Ён разаслаў яе сваім сябрам у выглядзе каляднай відэа-паштоўкі. Мультфільм пад назвай «Дух калядаў» утрымліваў сцэны рукапашнай дуэлі паміж Езусам і Санта-Клаўсам. (Пазьней гэты відэафрагмэнт быў скарыстаны ў шоў, у эпізодзе «A Very Crappy Christmas».) Відэафрагмэнт хутка стаў гітом і атрымаў шырокае распаўсюджваньне, у тым ліку празь Інтэрнэт. Гэта прывяло да абмеркаваньня ідэі аб стварэньні сэрыялу — спачатку з Fox, затым з Comedy Central, дзе 13 жніўня 1997 году й адбылася прэм’ера. (Варта зазначыць, што існуе й першапачатковы, які выйшаў толькі пазьней на DVD варыянт пілётнай сэрыі зь некаторымі адрозьненьнямі ад выйшаўшай сэрыі)

Правакацыйны, адкрыты й нават, часьцяком, абразьлівы характар шоў хутка прывёў да пратэстаў з боку шэрагу грамадзкіх дзеячаў, і тавары з сымболікай шоў (асабліва тэніскі) былі забароненыя ў некаторых школах і іншых грамадзкіх месцах. Гэтыя інцыдэнты нагадвалі забароны на футболкі з малюнкам Барта Сімпсана напачатку 1990-х, пасьля таго як «Сымпсаны» былі абвінавачаныя ў распаўсюджваньні падлеткавай злачыннасьці. Comedy Central абараніў «South Park», паказаўшы на тое, што шоў мае тэлевізійны рэйтынг TV-MA (толькі для сталай аўдыторыі) і паказваецца толькі ў начныя гадзіны, калі дзеці, хутчэй за ўсё, ня могуць яго глядзець.

У 1999 годзе выйшаў поўнамэтражны анімацыйны фільм «Саўт-Парк: вялікі, доўгі й неабрэзаны» ().

11 лістапада 1999 году, праз 4 месяцы пасьля прэм’еры «South Park: Bigger, Longer & Uncut» у кінатэатрах ЗША, акторка Мэры Кэй Бэргман, якая агучыла ўсе жаночыя ролі ў мультсэрыяле й у поўнамэтражным фільме, пакончыла жыцьцё самагубствам у сваёй хаце ў Лос-Анджэлесе.

У эпізодзе «It Hits the Fan» шоў «South Park» пабіла рэкорд па лаянках: слова «shit» (лайно) было вымаўленае 162 разы. За 22-хвілінны эпізод гэтае слова прамаўлялася ў сярэднім кожныя 8 сэкундаў, і на экране нават быў лічыльнік, які паказваў, колькі разоў гэтае слова было вымаўленае.

У 2005 годзе шоў атрымала прэмію Эмі за эпізод «Лепшыя сябры назаўжды».

Эрык Картман у эпізодзе 2002 году сказаў: «Незалежнае кіно — гэта калі каўбоі-пэдыкі ядуць пудынг і спазнаюць сваю сэксуальнасьць». Перад прэм’ерай «Гарбатай гары» ў 2005-м стваральнікі сэрыялу заявілі, што пададуць у суд на Энга Лі, калі каўбоі ў фільме ядуць пудынг. Судовага працэсу не адбылося — героі фільму ў асноўным ядуць кансэрваваныя бабы.

## Пэрсанажы
Як пэрсанажы, так і абстаноўка сэрыялу наўмысна зробленыя вельмі прымітыўна, як быццам усё выразана нажніцамі з каляровай паперы. Для стварэньня пэрсанажаў быў скарыстаны CorelDRAW, анімацыя выкананая ў Maya. Для параўнаньня: адзін эпізод «Сымпсанаў» ствараецца ў сярэднім за шэсьць месяцаў, у той час як некаторыя эпізоды «Саут-Парк» ствараліся ўсяго за тры дні. Гэта дазваляе сэрыялу апэратыўна адлюстроўваць падзеі рэальнага жыцьця.

### Асноўныя пэрсанажы
Галоўнымі героямі мультсэрыялу зьяўляюцца чатыры вучні амэрыканскай пачатковай школы:

* **[[Стэн Марш|Стэнлі Рэндал Уільям (Стэн) Марш]]**
Часта выступае ў ролі ёлупня. Як правіла, лагодны й цьвяроза думаючы чалавек. Звычайна спрабуе выйсьці са скандальных сытуацыяў шляхам пошуку лягічна дакладнага рашэньня. Стэн зьяўляецца рэзанёрам, у вобразе якога ўвасобілася альтэр эга стваральніка — Трэя Паркера, і часта падводзіць вынік або прамаўляе мараль усёй сэрыі.

* **[[Кайл Брафлоўскі|Кайл Мэцью Брафлоўскі]]**
Адчувальны скептык, порамі самаздаволены й паддаецца ўплыву. У выяве Кайла фактычна ўвасобілася альтэр эга Мэта Стоўна, які гэтак жа, як і герой мультфільму, зьяўляецца габрэем па нацыянальнасьці. Аднак, у адрозьненьне ад героя, па сваіх духоўных перакананьнях Мэтт — агностык. Як і Стэн, Кайл часта дае разумную адзнаку ненармальным паводзінам акружаючых іх дарослых людзей, хоць і больш эмацыйную і суб’ектыўную.

* **[[Эрык Картман|Эрык Тэадор Картман]]**
Прататыпам гэтага героя стаў Арчы Банкер, выдуманы пэрсанаж некалі папулярнага ў ЗША камэдыйнага сэрыялу . Эрык часта зьяўляецца завадатарам канфлікту й задае праблематыку сэрыі. Ён вульгарны, агрэсіўны, мае нядужыя садысцкія схільнасьці, нетрывалы да ўсяго чужога, разбэшчаны, грубіянскі, варожы й, да ўсяго іншага, пакутуе на атлусьценьне. Ён расіст, таму стала абражае Кайла. Часам ён сьмяецца з Кені з-за яго беднаты. У той жа час, ягоныя сацыяпатычныя манеры часам гуляюць зь ім злыя жарты: іншыя хлопцы пагарджаюць Эрыка, не разумеючы, як жа яго можна трываць. У шматлікіх частках Картман адкрыта супрацьстаіць астатнім тром пэрсанажам. У сэрыі «Гнеў жыда» () ён засноўвае нэанацысцкую групоўку. Тым ня менш, Картман ня раз дэманструе свае надзвычайныя здольнасьці да вядзеньня бізнэсу й лідэрства. У некаторых сэрыях ён зь лёгкасьцю зарабляе грошы або схіляе іншых герояў (як дзяцей, так і дарослых) да дзеяньняў, якія дапамаглі б яму дамагчыся ўласных мэтаў.

* **[[Кені Макормік|Кэнэт Джэймс (Кені) Макормік]]**
Выхадзец з надзвычай няшчаснай і беднай сям’і. Ён памяшаны на сэксе й туалетным гумары. Прамова пэрсанажа дрэнна адрозная, паколькі ён носіць шчыльны, прылеглы да твару каптур (тым ня менш, усё ягоныя фразы сапраўды нясуць сэнсавую нагрузку). На працягу першых пяці сэзонаў Кені выступае ў ролі адвечнай ахвяры, якую, як і належыць, забіваюць мноствам абсурдных (а часам і пацешных) спосабаў. Гэта адбываецца з сэрыі ў сэрыю, але Кені цудоўным чынам адраджаецца зноў і зноў (існуе толькі некалькі сэрыяў, дзе ён застаецца жывы). У канцы пятага сэзону Кені гіне насамрэч, таму ў наступных частках сябрам прыходзіцца шукаць яму замену: спачатку ў твары Баттэрса, а затым — Твіка. Кені ізноў становіцца адным з галоўных герояў напрыканцы апошняй сэрыі шостага сэзону, і час ад часу рок па-ранейшаму наганяе яго.

З самага пачатку было задумана, што ў кожнай сэрыі Кені будзе раптам гінуць якім-небудзь жахлівым чынам. Пасьля гэтага Стэн звычайна крычыць: «Божа мой, яны забілі Кені!» — а Кайл працягвае: «Сволачы!».

Вядома некалькі эпізодаў, дзе Кені так ці інакш зьяўляецца без каптура: у эпізодзе 402 *The Tooth Fairy Tats 2000* мы бачым яго голым, але са сьпіны; у эпізодзе 504 *The Super Best Friends* відаць твар мёртвага Кені, але ён паголены нагала; у эпізодзе 706 *Lil' Crime Stoppers* Кені зноў зьяўляецца голым са сьпіны (у душы); у эпізодзе 807 *The Jeffersons* Кені зьяўляецца без каптура, але ў масцы; нарэшце, па здагадках фанатаў, менавіта Кені ходзіць у кепцы й без каптура ў эпізодзе 905 *The Losing Edge* (ён выступае ў бэйсбольнай камандзе пад нумарам 13). Аднак, галоўнае зьяўленьне Кені без каптура — гэта фінал поўнамэтражкі *Bigger, Longer & Uncut*.

У некаторых сэзонах у якасьці асноўных таксама выступаюць пэрсанажы:

* **Тымі**
Аднаклясьнік галоўных герояў, прыкаваны хваробай да інваліднага крэсла. Нічога не вымаўляе акрамя выкрыкаў «ТЫМІ!!!», «ГАБЛЗ!!!» (клічка яго хатняга індыка), «ДЖЫМІ!!!», «Лайно» й іншай лухты. Упершыню ён зьявіўся, калі мультсэрыял ужо заваяваў папулярнасьць, — у пачатковых сэрыях чацьвёртага сэзону. Падчас шостага сэзону Тымі замяняў Кені, падпяваючы асноўнай музычнай тэме, якая папярэднічае кожнай сэрыі.

* **Леапольд (Батэрс) Стотч**
*Замяняў Кені першую палову шостага сэзону мультсэрыялу, і хоць напрыканцы шостага Кені ізноў вярнуўся да неразлучнай чацьвёркі, Баттэрс па-ранейшаму захаваў свой сэнс.*

Нэрвовы, прастадушны, які лёгка паддаецца ўплыву і запрыгонены, але ў той жа час іранічны і нават праніклівы аптыміст. Уладныя й дэспатычныя бацькі часта жорстка караюць яго. Звычайна Батэрс знаходзіць падтрымку й/або пагардлівасьць з боку Картмана, Кайла й Стэна. Забіў некалькі чалавек на чэмпіянаце па чачотцы, калі зь яго нагі зьляцеў чаравік. У дадатак да ўсіх іншых прыкрых асаблівасьцяў, дзень нараджэньня героя прыходзіцца на 11 верасьня. «Другое я» Баттэрса — прафэсар Хаос, вобраз, які нагадвае пра знакамітага супэрзалычанцу коміксаў доктара Дума. Ён усюды сее бязладзіцу й замяшаньне. Разам са сваім напарнікам Дугі (Генэрал Бардак) спрабаваў затапіць Зямлю, зьнішчыць азонавы пласт Зямлі й закрыць Сонца. Характар героя сьпісаны з рэжысэра мультфільму, Эрыка Стофа. Упершыню Баціэрс зьявіўся ў самім першым эпізодзе *Cartman Gets An Anal Probe*, але першую рэпліку вымавіў толькі ў другім сэзоне; першая сэрыя, дзе Баттэрс гуляе значную ролю — *Two Guys Naked In A Hot Tub* (308).

* **Твік**
*Замяняў Кені другую палову шостага сэзону мультсэрыялу.*

Нэрвова неўраўнаважаны чалавек, які жадае, каб яго ўсё пакінулі ў супакоі. Гэта адзінае дзіця сапраўды пакутуе на СПУГ, сындром, які згадваюць у адной з сэрыяў, завучы яго СПУ (сындром парушэньня ўвагі). Цяжкасьці, зь якімі сутыкаецца Твік, часта непрыметныя за бліскучым камэрцыйным посьпехам вельмі добрапрыстойных бацькоў — уладальнікаў шыкоўнай кавярні. Яны стала пояць свайго сына кавай, прымаўляючы:"Сынок, супакойся, выпі кавы". І Твік стала знаходзіцца ва ўзбуджаным стане, пакутуе на нэрвовы цік і няправільна зашпіляе гузікі кашулі. Першапачаткова Твік быў задуманы як галоўны другарадны пэрсанаж, хоць зьявіўся толькі ў 17 эпізодзе 2 сэзону. Пазьней Баттэрс перагнаў яго ў папулярнасьці й прыцягнуў большую ўвагу публікі, таму зараз Твік грае малаважную ролю ў мультсэрыяле.

### Другарадныя пэрсанажы
Акрамя хлопчыкаў, у мультсэрыяле ўдзельнічае мноства пэрсанажаў, якія вяртаюцца ў кожнай сэрыі.

* Бацькі Стэна — **Рэндзі й Шэран Марш**. Рэндзі — адзіны навуковец у горадзе, геоляг і ўладальнік Нобэлеўскай прэміі (эпізод 302), што не перашкаджае яму лёгка паддавацца ўплыву навінаў, суполкі ананімных алькаголікаў або ўрада, дэманструючы пры гэтым тупасьць. У першым сэзоне Рэндзі выглядаў ня так, як у наступных, аднак у застаўцы аж да 4 сэзону заставаўся першапачатковы Рэндзі. Шэран — ідэальная, любячая маці, якая лёгка паддаецца ўплыву мужа. У першым сэзоне Шэран часам завуць Кэрал.
* Бацькі Кайла — **Джэральд і Шэйла Брафлоўскі**. Джэральд — адвакат, ён нядрэнна зарабляе, ён добры бацька, хоць парой выказвае думкі, якія Кайл успрымае няправільна. Шэйла — жудасная гістэрычка, якая дзеля «бясьпекі» дзяцей распаліла амэрыкана-канадзкую вайну, прымусіла больш дзясятка чалавек пакончыць жыцьцё самагубствам, і шмат чаго яшчэ. Здольная ўзвар’явацца па любой падставе й у некаторых сытуацыях цалкам душыць Кайла. Яе ненавідзіць Картман.
* Бацькі Кені — **Ст’юарт і місіс Макормік**. Яны вельмі бедныя й трываць ня могуць адзін аднаго. Ст’юарт у маладосьці быў дружны з бацькам Кайла, але пазьней запіў і ў рэшце рэшт стаў скончаным алькаголікам. Імя маці Кені ня разу не прамаўлялася ў сэрыяле. Апроч Кені, у іх ёсьць сын і дачка, якія ні разу актыўна не ўдзельнічалі ў сэрыяле.
* Маці Картмана — **Ліянна Картман**. Яна порназорка, вядзе вельмі бязладнае палавое жыцьцё, пры гэтым — любячая маці. Пасьля таго, як у эпізодзе 113 Картман задаўся пытаньнем пра тое, хто яго бацька, высьветлілася, што яна — гермафрадыт і зьяўляецца насамрэч яго бацькам. Ліянна вельмі кахае Эрыка й таму неміласэрна песьціць; першая спроба нешта зрабіць зь яго нетрывалым характарам дэманструецца ў эпізодзе 1007.
* Бацькі Баттэрса — **Крыс і Лінда Стотч**. З выгляду шчасьлівая сям’я, насамрэч яны й вінаватыя ў кучы комплексаў і інфантыльным характары Баттэрса. Крыс — дэспат, які звычайна карае сына ні за што й патрабуе звароты «сэр», а таксама ён лятэнтны гомасэксуал; Лінда з выгляду любячая маці, аднак яна спрабавала забіць Баттэрса ў эпізодзе 514 і прадаць як хатнюю жывёліну Пэрыс Хілтан у эпізодзе 812.
* Бацькі Твіка — **Рычард і місіс Твік**. Рычард — уладальнік кавярні, і таму, зь дзяцінства бесьперапынна напампоўвае сына кавай, ён давёў яго да нэрвовага засмучэньня.
* Бацькі Тымі — **Хэлен і Рычард**. Зьяўляюцца ў сэрыяле толькі аднойчы (у сэрыі 404) і ні зьнешне, ні па ступені разумовага разьвіцьця нічым не адрозьніваюцца ад сына.
* **Шэльлі Марш**, сястра Стэна. Яна пакутуе на кучу комплексаў з нагоды сваёй выродлівай зьнешнасьці й пераходнага ўзросту, таму часта зрывае сваю злосьць на браце.
* **Дзядуля Марш**, бацька Рэндзі й дзед Стэна, якому пераваліла за сто гадоў. Яго галоўная мара — памерці, што не перашкаджае яму часам адцягвацца на ўдзел у тэлешоў або захоп улады ў горадзе.
* **Айк Брафлоўскі**, прыёмны сын Джэральда й Шэйлы, па нацыянальнасьці — канадзец. Ён ня ўмее як сьлед размаўляць, аднак часам у ім выяўляюцца дзіўныя здольнасьці, таму яго раней належнага ўзросту аддалі ў дзіцячы садок. Як і ўсе канадзкія дзеці ў сэрыяле, ён вельмі нагадвае мяч, таму Кайл любіць гуляць зь ім у гульню «Пні малога».
* **Джымба Кэрн** і **Нэд Гербланскі**, двое сяброў і вялікіх аматараў паляваньня (яны вядуць на кабэльным канале перадачу «Паляваньне й забойства», якую звычайна глядзяць каля 12 чалавек). Джымба — дзядзька Стэна, вялікі аматар жорсткага порна; з Нэдам ён пазнаёміўся ў Віетнаме. У Нэда няма адной рукі й з-за цыгарэтаў ён ня можа размаўляць без галасавога апарата.
* Школьны настаўнік: **містэр Гербэрт Гарысан** (у цяперашні час **місіс Гарысан**, пасьля зьмены полу ў 901-м эпізодзе *Mr. Garrison’s Fancy New Vagina*) і міс **Чоксондык**. Містэр Гарысан у першых трох сэзонах працаваў настаўнікам у трэцяга кляса й пакутаваў ад няздольнасьці прызнаць сябе геем (хоць у сэрыяле шмат разоў на гэта намякалі). Вынікам унутраных супярэчнасьцяў стала спроба весьці асобны ад людзей лад жыцьця. У рэшце рэшт Гарысан прызнаўся самому сабе ў гомасэксуальнасьці й стаў працаваць выкладчыкам у дзіцячым садку. У 14 сэрыі 6-га сэзону вярнуўся ў школу. Зь дзяцінства й аж да гэтага эпізоду ў яго на руцэ заўсёды была лялька **містэр Капялюш**, якую ён выкарыстоўваў для выкладаньня й пры гэтым сам лічыў жывой істотай. З 14-й сэрыі 6 сэзону містэр Капялюш зьнікае, а ў Гарысана зьяўляецца палюбоўнік — містэр Мазахіст. Міс Чоксандык — векавуха з агіднымі абвіслымі грудзьмі й касавокасьцю. Гіне ў 7 сэрыі 6 сэзону.
* **Джэрам (Шэф) Макэлрой**, школьны кухар. У нейкім сэнсе самы разумны дарослы пэрсанаж сэрыялу. Ён — адзіны дарослы, якому давяраюць дзеці, і таму часта ён сьпявае ім песьні пра мэнструальны цыкл, зьяўленьні дзяцей, прастытутках, чэлесах і іншых цікавых рэчах. У Шэфа ёсьць паўвар’яты бацькі, якія жывуць у Шатляндыі й памяшаныя на ўласных сустрэчах з Лахнэскай пачварай. Шэф гіне ў 1 сэрыі 10 сэзону (гэта выклікана сыходам Язэпа Хайэса, які агучваў шэфа, з сэрыялу).
* **Містэр Мэкі**, сацыяльны пэдагог пачатковай школы, які сканчвае свае фразы пытаньнем «М’кей?». У сэрыі 611 зьяўляюцца бацькі Містэра Мэкі.
* **Міс Крабтры**, кіроўца школьнага аўтобусу. Паўвар’яцкая гістэрычка зь нямытымі валасамі й жоўтымі зубамі, якая кіруе дзецьмі (і нават шэфам) пры дапамозе дзікага крыку й пагрозы «Супакойцеся, або я заб’ю труса». У 13 сэрыі 8 сэзону забітая маньякам.
* Іншыя працаўнікі школы: **Дырэктрыса Вікторыя** й настаўнік па працоўным навучаньні **Рычард Адлер**
* **Мэр Макдэніэлс**, жанчына, якая застаецца на гэтай пасадзе шмат у чым дзякуючы сваім дзьвюм памагатым.
* **Афіцэр Барбрэдзі**, некампэтэнтны, разумова адсталы афіцэр гарадзкой паліцыі.
* **Вэндзі Тэстабургер**, аднаклясьніца галоўных герояў і дзяўчына Стэна да 714-го эпізоду *(«Разыначкі»)*. Старанная вучаніца й выдатніца, але бывае здольная на вельмі шмат рэчаў дзеля асабістай выгады.
* **Джымі Валнэр**, фізычна недзеяздольны аднаклясьнік галоўных герояў, які перасоўваецца на мыліцах і пакутуе заіканьнем. Выйграў спэцыяльную Алімпіяду дзякуючы стэроідам. Спачатку Тымі зайздросьціў Джымі, і гэта ў рэшце рэшт прывяло да іх першага супрацьстаяньня ў сэрыі *«Бойка інвалідаў»*. Любіць выконваць плоскія жарты, якія жыхарамі гораду ўспрымаюцца зь пераменным посьпехам. Часам, у залежнасьці ад настрою Трэя Паркера, Джымі носіць прозьвішча Сьвэнсан.
* **Токэн Блэк**, аднаклясьнік галоўных герояў, які час ад часу прымае ўдзел у прыгодах разам зь імі. Токэн — адзіны чарнаскуры хлопчык у горадзе, таму ён нярэдка становіцца ахвярай расізму Картмана. Акрамя таго, падставай для насьмешак зьяўляецца тое, што яго бацькі багацейшыя за ўсе астатнія сем’і ў горадзе. Спачатку аўтары мультсэрыялу жадалі даць герою прозьвішча Ўільямс, аднак пазьней яны адмовіліся ад гэтай ідэі.
* **Тэранс і Філіп**, канадзкія гумарысты, якія забаўляюць гледачоў спусканьнем газаў і жахлівымі лаянкамі. Іхняе шоў — любімая тэлеперадача хлопцаў. Апроч яго, яны выпусьцілі некалькі спэцсэрыяў (фрагмэнты дзьвюх зь іх мы бачым у сэрыяле), тэлефільм «Не без майго анусу» (які зьяўляецца эпізодам 201) і два фільмы — «Зады ў агні» й «Зады ў агні 2».
* **Галадаючы Марвін** упершыню зьяўляецца ў 109-м эпізодзе. Калі Кайл, Стэн, Картман і Кені ахвяравалі 5 даляраў у карысьць Фонду дапамогі галадаючым дзецям Эфіёпіі (у надзеі атрымаць за гэта спартовы гадзіньнік *Teiko*), да іх раптам прыяжджае маленькі этыёпскі хлопчык, якому сябры далі мянушку Галадаючы Марвін. Агенты ЦРУ, якія прыехалі за дзіцём, каб вярнуць яго на Радзіму, па памылцы забіраюць з сабою Картмана.
* **Садам Хусэйн** — упершыню зьяўляецца ў эпізодзе 201 як пэрсанаж тэлешоў Тэранса й Філіпа. Пасьля разарваньня яго дзікамі, ён аказваецца ў пекле, дзе заводзіць гомасэксуальную сувязь з Сатаной, у выніку чаго амаль захоплівае сьвет. Аднак Сатана, не стрываўшы бясконцых абразаў, забівае яго, і Садам апынаецца ў пекле. Пасьля чарговай спробы наладзіць адносіны з Сатаной, той у прыпадку лютасьці адсылае яго ў рай, куды трапляюць толькі мармоны. Там Садам вырабляе зброю масавай паразы, пэрыядычна зноў зьяўляючыся на Зямлі з чарговым ліхадзействам.
* **[[Сатана]]**, даўні палюбоўнік Садама Хусэйна.
* **Ісус Хрыстос**, кіраўнік кабэльнага тэлешоў «Ісус і яго сябры». Апроч яго, у сэрыяле зьяўляюцца іншыя рэлігійныя прарокі — разам яны складаюць каманду супэргерояў «Super Best Friends». Гіне ў эпізодзе 617. Некалькі разоў у сэрыяле зьяўляецца й сам **Госпад Бог** — істота, падалена якая нагадвае ката.
* **Санта Клаўс**, зьяўляецца ўпершыню ў эпізодзе 315 як выканаўца песенек пра сябе. У іншых эпізодах (617, 814) звычайна зьяўляецца са зброяй.
* **Вялікі Гей Эл**, пэрсанаж, упершыню які зьявіўся ў сэрыі 104. Скаўт зь дзяцінства, шоўмэн і начальнік прытулку для жывёлін-гомасэксуалаў.
* **Містэр Мазахіст (Слэйу)**, які адкрыта дэманструе свае схільнасьці да гомасэксуальнасьці, што жыў зь містэрам Гарысанам да таго часу, пакуль той не зьмяніў пол у 901-м эпізодзе. Цяпер містэр Слэйу замужам за Вялікім Геем Элам.
* **Ручнічок**, разумны «супэрручнік», створаны для таго, каб выцірацца пасьля мыцьця. Падчас выпрабаваньняў ён выпаліў цыгарэту з марыхуанай і зьбег зь лябараторыі. Ручнічок дае парады па выкарыстаньні ручнікоў. Гэты пэрсанаж фігуруе ў пяці сэрыях: у 508-й, якая завецца *Towelie* і ў якой мы ўпершыню знаёмімся з героем, у 509-й *Osama Bin Laden Has Farty Pants*, у якой у героя ўсяго дзьве рэплікі, у 606-й *Professor Chaos*, у якой ён прымае ўдзел у конкурсе на месца лепшага сябра, у 701-й *I’m a Little Bit Country*, у якой пэрсанаж бачны толькі на заднім пляне й не прамаўляе слова, і ў 1005 *«Million Little Fibers»*, дзе выступае ў галоўнай ролі, напісаўшы мэмуары пра сваё нялёгкае жыцьцё.
* **Дзеці-[[готы (субкультура)|готы]]**, у тым ліку Генрыэта, якая упершыню зьяўляецца ў 714-м эпізодзе *(«Разыначкі»)*. Стала сядзяць на заднім двары школы каля сьметніка (мабыць наогул ня ходзяць на ўрокі), паляць, гавораць пра боль і чытаюць гатычныя вершы.
* **Генрыэта** Адна зь дзяцей-готаў, вечна скардзіцца з нагоды сваёй фігуры й на сваю цётку.
* **Лексус**, дзяўчынка з рэстарану «Разыначкі», у яе закахаўся Баттэрс нават не падазраючы, што яна робіць выгляд, што ён ёй падабацца.
* **Скот Тэнарман**, старшаклясьнік, упершыню прадстаўлены ў сэрыі *«Сьмерць Скоту Тэнарману»*, калі той выманьвае кішэнныя грошы ў Картмана. Пасьля Картману атрымалася адпомсьціць Скоту на яго ганебным «Карнавале чылі», скарміўшы крыўдніку чылі зь мяса яго ўласных бацькоў. Скот таксама гуляе малаважныя ролі ў па меншай меры двух наступных эпізодах мультсэрыялу.
* **Бебе**, дзяўчынка з клясы, лепшая сяброўка Вэндзі. У яе раней, чым у іншых дзяўчынак, пачынаюць расьці грудзі, чым яна прыцягвае ўсеагульную ўвагу ў эпізодзе 610.
* **Клайд Гудман**, хлопчык з клясы. Абсалютна сярэднестатыстычнае дзіця, цалкам арганічная частка тусоўкі чацьвёртаклясьнікаў.
* **Крэйг**, галоўны хуліган клясы. У ягонай сям’і звычка без нагоды паказваць усім сярэдні палец, што навакольныя не заўсёды ўспрымаюць з радасьцю. Прозьвішча Крэйга ні разу не прамаўлялася ў сэрыяле.
* **Дугі**, вучань другой клясы ў акулярах. Упершыню зьяўляецца ў эпізодзе 308. Зь яго часта сьмяюцца, таму, калі Баттэрс стаў прафэсарам Хаосам, Дугі далучыўся да яго пад імем генэрал Бардак.
* **Доктар Альфонс Мефэста**, вар’ят генэтык, які жыве ў замку на гары з малпачалавекам **Кэвінам**. Справа яго жыцьця — стварэньне жывёлінаў зь некалькімі сракамі (за сямісракавую галапагоскую чарапаху яго намінавалі на Нобэлеўскую прэмію). А таксама зьяўляецца чальцом АДМБ (Асацыяцыя Двайнікоў Марлона Брандо).
* **Філіп (Піп) Піруп**, дзіця зь Вялікабрытаніі. У эпізодзе 405 паўстае ў выглядзе дыкенаўскага героя. Валодае своеасаблівымі залішне інтэлігентнымі манерамі, за што падвяргаецца кпінам. Актыўней за ўсё ён удзельнічае ў 1-2 сэзонах, а пасьля эпізоду 605 мільгоча толькі на заднім пляне.
* **Містэр Хэнкі**, калядная какашка. Пародыя стваральнікаў шоў на калядныя знакі, містэр Хэнкі паўстае перад намі як носьбіт «духу калядаў», які ня робіць адрозьненьняў паміж канфэсіямі. Першапачатковай задумай Паркера і Стоўна было зрабіць містэра Хэнкі галоўным героем сэрыялу. Адзіныя калядныя эпізоды без удзелу містэра Хэнкі — 715 і 814.
* **Скайлер**, гітарыст. У сэрыі 307 ён упершыню зьяўляецца са сваім гуртом; галоўную ролю гурт «Уладары падзямельляў» грае ў сэрыі 404, дзе становіцца вельмі папулярным пад кіраўніцтвам Тымі.
* **Бацька Максі**, сьвятар Саўз-Парку. Часам ён дзейнічае зусім не ў адпаведнасьці з традыцыйным каталіцтвам, што не перашкаджае яму зьяўляцца адзіным каталіцкім сьвятаром у сьвеце, які не кранае маленькіх дзяцей.
* **Тунг Лу Кім**, гаспадар рэстарану кітайскай кухні пад назвай «Sity works». З-за асаблівасьцяў вымаўленьня прамаўляе sity як shitty (лайновы), што зьяўляецца пастаянным прадметам насьмешак школьнікаў. Яго жонка — Wing, уладальніца рэдкага па прыгажосьці голасу. Адна з сэрыяў (903 — Wing) цалкам прысьвечаная ёй.

### Фантастычныя пэрсанажы
* У сэрыяле нярэдка зьяўляюцца **іншаплянэтнікі**: часьцей за ўсё яны даўгагаловыя й вялікавокія (упершыню зьяўляюцца ў першым эпізодзе). Адна зь «фішак» шоў — тое, што гэтыя іншаплянэтнікі пэрыядычна мільгочуць на заднім пляне. Таксама ў сэрыяле зьяўляюцца гільгакамэны (608), марклары (311) і шматлікія іншыя (напрыклад, у эпізодах 615, 704).
* **Сказлажоп** — містычная істота, выдуманая Картманам, якая, аднак зьявілася рэальнай. Зьяўляецца ў эпізодах 103 і 207. Замест левай рукі ў яго пучок сельдэрэю, а замест нагі — Патрык Дафі. У вольны час пляце кошыкі.

## Вонкавыя спасылкі
* 

Катэгорыя:Мультфільмы ЗША